Определение на председателя на Общия съд от 29 септември 2023 г. — Red Bull и др./Комисия
(Дело T-306/23 R)
(Обезпечително производство — Конкуренция — Решение на Комисията, с което се разпорежда проверка — Молба за спиране на изпълнението — Липса на неотложност)
Език на производството: немски
Страни
Жалбоподатели: Red Bull GmbH (Фушъл ам Зее, Австрия), Red Bull France SASU (Париж, Франция), Red Bull Nederland BV (Амстердам, Нидерландия) (представители: H. Wollmann, F. Urlesberger, J. Schindler и F. Dethmers, avocats)
Ответник: Европейска комисия (представители: M. Kellerbauer, T. Franchoo, G. Meessen и I. Naglis)
Предмет
С молбата си на основание членове 278 и 279 ДФЕС, жалбоподателите искат, главно, спиране на изпълнението на Решение C(2023) 1689 окончателен на Комисията от 8 март 2023 г. (дело AT.40819 — Red Bull — Проверка), с което Европейската комисия е разпоредила да бъде извършена проверка на същите, на основание член 20, параграф 4 от Регламент (ЕО) № 1/2003 на Съвета от 16 декември 2002 година относно изпълнението на правилата за конкуренция, предвидени в членове [101] и [102 ДФЕС] (OB L 1, 200 3г., стр. 1; Специално издание на български език, 2007 г., глава 8, том 1, стр. 167).
Диспозитив
Отхвърля молбата за допускане на обезпечение.
Не се произнася по съдебните разноски.
____________